REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/492-14

28. decembar 2014. godine

B e o g r a d

**Z A P I S N I K**

**29. SEDNICE ODBORA ZA PRAVOSUĐE, DRŽAVNU UPRAVU I LOKALNU**

**SAMOUPRAVU, ODRŽANE 28. DECEMBRA 2014. GODINE**

Sednica je počela u 9,40 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Biljana Ilić Stošić, Biljana Savović, Mirjana Andrić, Meho Omerović, Živan Đurišić, Aleksandar Martinović Tanja Tomašević Damnjanović, Miletić Mihajlović, Neđo Jovanović i Velinka Tošić.

Sednici nisu prisustvovali članovi Odbora: Vladimir Đukanović, Laslo Varga, Dragan Paunović, Balša Božović, Jovan Marković i Olgica Batić, niti njihovi zamenici.

Na predlog predsednika Odbora utvrđen je sledeći

D n e v n i r e d:

1. Razmatranje Predloga zakona o izmenama Zakona o matičnim knjigama, koji je podnela Vlada (broj 20-4116/14 od 16. novembra 2014. godine), u pojedinostima;
2. Razno.

Pre prelaska na rad po utvrđenom dnevnom redu usvojen je, bez primedaba, zapisnik sa 28. sednice Odbora.

**Prva tačka dnevnog reda:** **Razmatranje Predloga zakona o izmenama Zakona o matičnim knjigama u pojedinostima**

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je sledeći

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama Zakona o matičnim knjigama.

Odbor je odlučio da predloži Narodnoj skupštini da **prihvati** sledeće amandmane:

- na član 1, sa ispravkom, koji je podneo narodni poslanik Veroljub Matić;

- na član 3. koji su podneli zajedno narodni poslanici Veroljub Matić i Boban Birmančević.

Odbor je odlučio da predloži Narodnoj skupštini da **odbije** sledeće amandmane:

- na član 2. koji je podneo narodni poslanik Slobodan Homen;

- na član 2. koji su podneli zajedno narodni poslanici Marko Đurišić i prof. dr Janko Veselinović.

Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda: Razno**

U okviru ove tačke dnevnog reda nije bilo pitanja ni predloga.

Sednica je završena u 9,45 časova.

SEKRETAR PREDSEDNIK

Ljiljana Miletić Živković Petar Petrović